เรื่องร้องเรียน: พบน้ำและเศษขยะจากการบีบอัดไหลลงพื้นบ่อยครั้ง ไม่แน่ใจว่าเป็นเรื่องปกติหรือไม่?  หากไม่ปกติ รบกวนตรวจสอบรถขยะอาจมีรอยรั่ว/ชำรุด เพื่อความสะอาดและสุขอนามัย  หากเป็นเรื่องปกติที่น้ำขยะต้องระบายออกตอนบีบอัด ขอแนวทางแก้ไขระยะยาวเรื่องความสะอาด
การดำเนินการของเจ้าหน้าที่: สำนักงานเขตมีนบุรี โดยฝ่ายรักษาความสะอาดฯ ได้ดำเนินการตรวจสอบแล้วพบว่ารถขยะมีการชำรุดทำให้น้ำรั่วไหลออกจากรถเวลาอัดขยะ และได้ดำเนินการแจ้งซ่อมรถคันดังกล่าวกับบริษัทรถเช่าเรียบร้อยแล้ว ทั้งนี้ได้ตักเตือนเจ้าหน้าที่หากพบเห็นว่ารถมีการชำรุดให้เร่งดำเนินการแจ้งซ่อมแซมทันที
ความเห็นของผู้แจ้ง: วันนี้รถขยะไม่มีรอยหยดแล้ว ขอบคุณเจ้าหน้าที่ทุกท่าน ขอบคุณมากค่ะ
พื้นที่: แขวงมีนบุรี เขตมีนบุรี กรุงเทพมหานคร